# Argentinosaurus

### Z Wikipédie

Argentinosaurus
Živočíchy

Doména | Eukaryoty
Ríša (regnum) | Živočíchy Animalia
Vývojový stupeň | Epitelovce Eumetazoa
Skupina | Dvojstranovce Bilateralia
Vývojová vetva | Druhoústovce Dueterostomia
Kmeň (phylum) | Chordáty Chordata
Podkmeň (subphylum) | Stavovce Vertebrata

Nadtrieda (superclassis) | Čeľustnatce Gnathostomata
Stupeň | Štvornožce Tetrapoda
Trieda (classis) | Plazy Reptilia
Podtrieda (subclassis) | Diapsida
Infratrieda (infraclassis) | Archosauria
Divisio | Avemetararsalia
Subdivisio | Ornithodira
Nadrad (superordo) | Dinosaury Dinosauria
Rad (ordo) | Saurischia
Podrad (subordo) | Sauropodomorpha
Infrarad (infraordo) | Sauropoda
Čeľaď (familia) | Titanosauridae
Rod (genus) | Argentinosaurus

Vedecký názov
Argentinosaurus huinculensis Bonaparte a Coria, 1993
Vedecká klasifikácia prevažne podľa tohto článku

Argentinosaurus bol obrovský bylinožravý dinosaurus, sauropod predstavujúci primitívneho zástupcu skupiny Titanosauria (resp. Titanosauridae v širšom zmysle slova). Známy je z nekompletných pozostatkov. Žil pred 95 miliónmi rokov, nájdený bol v Argentíne.

## [úprava] Opis

Argentinosaurus patril medzi najväčšie zvieratá všetkých čias. Dospelé jedince mohli pravdepodobne dorásť do dĺžky 40 až 45 m. s výškou v kohútiku okolo 8 až 9 m. Obrovské rozmery tohto tvora podčiarkuje na sauropoda nie veľmi dlhý krk, pomerne krátky chvost a široký trup. Podľa výpočtov tak plne veľké jedince vážili okolo 90 až 100 ton, kým úplne najväčšie (sauropody rástli počas celý život a ako stopy svedčia, v jednom stáde sa neraz vyskytol jedinec aj o tretinu väčší než ostatné dospelé exempláre) mohli presiahnuť hranicu 110 ton, čo sa už pohybuje na hranici možností štvornohého suchozemského živočícha. Napriek úctyhodnej veľkosti však Argentinosaurus zrejme nebol najväčším dinosaurom všetkých čias, o čom svedčia niektoré iné pozostatky nájdené v Argentíne.

Argentinosaurus je známy z nekompletných pozostatkov zahrňujúcich kosti končatín (napr. 4,5 m. dlhá stehenná kosť) a stavce, ktoré boli 1,3 m. dlhé (a tak oveľa väčšie než stavce dnešných veľrýb).

Poznámka: niektoré odhady veľkosti argentinosaura uvádzajú dĺžku „len“ približne 30-35 m.

## [úprava] Pozri aj

- Saltasaurus

Zdroj: "http://sk.wikipedia.org../../../a/r/g/Argentinosaurus.html"

Kategória: Sauropoda

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- English
- Español
- Suomi
- Français
- Italiano
- 日本語
- Lëtzebuergesch
- Lietuvių
- Nederlands
- Polski
- Português
- Svenska
- 中文